รองนายกรัฐมนตรี เปิดงานสัมมนา โรดแมป 5G ดันไทยนำอาเซียน ตั้งเป้ามุ่งขับเคลื่อนเทคโนโลยี 5G ให้สัมฤทธิ์ผลภายในปี 2563
รองนายกรัฐมนตรี เปิดงานสัมมนา โรดแมป 5G ดันไทยนำอาเซียน ตั้งเป้ามุ่งขับเคลื่อนเทคโนโลยี 5G ให้สัมฤทธิ์ผลภายในปี 2563พลเอก ประวิตร วงษ์สุวรรณ รองนายกรัฐมนตรี กล่าวในการเป็นประธานเปิดงานสัมมนา “โรดแมป 5G ดันไทยนำอาเซียน จัดขึ้นที่โรงแรมพูลแมน คิงเพาเวอร์รางน้ำ โดยได้แสดงความยินดีที่เห็นความร่วมมือร่วมใจ อย่างเข้มแข็ง ของกระทรวงดิจิทัลเพื่อเศรษฐกิจและสังคม  สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) และภาคเอกชน รวมถึงผู้ประกอบกิจการโทรคมนาคม สมาคม ธนาคารไทย สภาอุตสาหกรรมแห่งประเทศไทยและภาคประชาชนที่มีความตื่นตัว และเป็นกลไกสำคัญที่มีพลังขับเคลื่อนเทคโนโลยี 5G ทำให้รัฐบาลมีความมั่นใจว่า 5G จะเกิดขึ้นในปี 2563 ได้อย่างแน่นอน เนื่องจากโลกปัจจุบันทั้งภาคการเงิน การธนาคาร การผลิต การเกษตร โลจิสติกส์และการดำเนินกิจกรรมต่างๆ ได้หลอมรวมไปสู่ยุคของเทคโนโลยีดิจิทัล ด้วยโครงสร้างพื้นฐานด้านโทรคมนาคมมากขึ้นรองนายกรัฐมนตรี กล่าวเพิ่มเติมว่า เทคโนโลยี 5G ยังเป็นพื้นฐานสำคัญของการพัฒนาสังคมช่วยลดความเหลื่อมล้ำทางรายได้ การเข้าถึงข้อมูลข่าวสาร การศึกษา การแพทย์สาธารณสุข และการยกระดับสวัสดิการทางสังคมโดยเทคโนโลยี จะเชื่อมประสานระหว่างสังคมเมืองกับสังคมชนบทอย่างไร้พรหมแดน ประชาชนมีรายได้เพิ่มขึ้น มีการเข้าถึงทางการแพทย์ การรักษาพยาบาลผ่านทางไกล เท่ากับเป็นการพัฒนาคุณภาพชีวิต และความเป็นอยู่ที่ดีขึ้นของประชาชนตามนโยบายของรัฐบาลที่ว่า “เราจะไม่ทิ้งใครไว้ข้างหลัง”